Дата: 29.05.2019 г.

До:

**Юрий Стаменов**

Директор на Дирекция

"Информационни системи и инфраструктура"

Национален Статистически Институт

ул. „Панайот Волов“ № 2

София, 1038

От:

**Ивелин Балински**

Бизнес развитие

Скейл Фокус АД

Бул. „Цариградско шосе“ № 90, Капитал Форт,

Сграда А, ет.24

София, 1784



**Индикативна оферта за**

**Доставка на лицензи, конфигуриране, гаранционно обслужване и техническа помощ на място на софтуер за преброяване на населението и жилищния фонд в Република България през 2021 г.**

**Благодарим Ви, че се свързахте със Скейл Фокус и ни дадохте възможност да оценим Вашите нужди и да представим нашето индикативно търговско предложение**

Скейл Фокус АД е технологична, научноизследователска и модерна инженерингова компания, която доставя първокласни технологични услуги и решения на клиенти от различни индустрии в над 25 страни. Чрез професионален подход и богато портфолио от проекти, ние даваме възможност на клиентите си да управляват гъвкаво целия жизнен цикъл, от разработката на софтуер до предоставяне на технологични консултации, които им дават увереност, че поверявайки ни изпълнението на ИТ проектите си, ще получат високи резултати.

Ние се ангажираме дългосрочно с клиентите си, като осигуряваме перфектния баланс между гъвкавост, качество и бюджет, за да развиваме устойчиви партньорства, които помагат на бизнеса да расте чрез съвременни авангардни технологии.

В следващия документ следва детайлно описание на търговското ни предложение за проекта „Доставка на лицензи, конфигуриране, гаранционно обслужване и техническа помощ на място на софтуер за преброяване на населението и жилищния фонд в Република България през 2021 г “.

С уважение,

**Ивелин Балински, Бизнес развитие**

# **Цели на проекта**

Основната цел на проекта е да се осигури качествено и ефективно изчерпателно изследване на населението и жилищния фонд, чрез използване на модерни технологии, като се намали времето и необходимите човешки ресурси за събиране, обработване и оповестяване на данни от Преброяване 2021.

Част от специфичните цели, които трябва да бъдат постигнати с внедряването на софтуерно решение за Преброяване 2021 са:

* Да се осигури обща платформа за интегрирано управление на дейностите и информационните процеси по Преброяване 2021 и съпровождащите го изследвания, с унифициран интерфейс;
* Да се осигури достъп и постигне свързване между необходимите данни от различни източници в това число и пространствени данни като осигури оперативната им съвместимост;
* Да се осигури бърз и удобен достъп на гражданите за предоставяне на данни, чрез използване на уеб-приложение за самоанкетиране;
* Да се осигури гъвкаво и параметризирано средство за въвеждане, редактиране и валидиране на данни.

# **Предмет на офертата**

Предмет на офертата за настоящата техническа спецификация е доставка на лицензи, конфигуриране, гаранционно обслужване и техническа помощ на място на софтуер за преброяване на населението и жилищния фонд в Република България през 2021 г. в съответствие със Закон за преброяване на населението и жилищния фонд в Република България през 2021 г..

# **Обхват на дейностите**

* Доставка на цялостно готово софтуерно решение (Софтуерът, Системата), COTS (Commercial off-the-shelf), за което ще бъдат придобити лицензи за право на ползване и свързаните с него конфигурационни и други съпътстващи услуги
* Услугите в рамките на поръчката не включват развитие или надграждане на софтуер, а конфигуриране, поддръжка и техническа помощ на НСИ при реализиране на Преброяване 2021.
* Предложеният софтуер ще бъде специализирано решение за преброяване на населението и жилищния фонд адаптиран за обхвата на преброяването.
* В рамките на изпълнение на поръчката, тъй като софтуерът не е създаден на български език ще бъде преведен на български език.
* Скейл Фокус АД има готовност да осигури достъп до демонстрационна версия на предлагания софтуер, която доказва изпълнението на техническите изисквания на техническата спецификация.

# **Целеви групи**

Основните данни за обектите на преброяване са от предходни дейности по преброяване (2011 г.) съгласно изпратеното техническо задание.

* 7 364 570 население – 35-40 основни променливи, 10–15 производни променливи;
* 3 005 589 домакинства – 3-5 основни променливи, 10–15 производни променливи;
* 2 123 224 семейства - 3-5 основни променливи, 10–15 производни променливи;
* 4 000 000 уникални адреси – 15 основни променливи, 5-10 производни променливи;
* 2 060 745 жилищни сгради - 10-15 основни променливи, 5-10 производни променливи;
* 3 887 149 жилища- 20-25 основни променливи, 10–15 производни променливи;
* 46 000 преброители и контрольори - всички атрибути на граждански договор.

Данни за обектите на наблюдение на „Изследване на раждаемостта и репродуктивното поведение на населението“

* 12 600 лица – 40 - 45 променливи, 10–15 производни променливи.

Данни за обектите на наблюдение на „Изследване на миграцията и миграционното поведение на населението“

* 28 000 лица – 40 – 45 променливи, 10–15 производни променливи.

# **Търговско предложение и начин на плащане**

* Нашата оценка на база получената техническа документация за предоставяне на дейностите по проект „Доставка на лицензи, конфигуриране, гаранционно обслужване и техническа помощ на място на софтуер за преброяване на населението и жилищния фонд в Република България през 2021 г “. е в размер на 3 000 000 лв. (три милиона лева ) с включен ДДС.
* Предоставената оферта е индикативна и подлежи на модификация след уточняване на всички детайли по заданието;
* Начина на плащане ще бъде договорен съвместно с Възложителя, след финално уточняване на всички параметри и подписан договор между двете страни;
* Срока за изпълнение ще бъде синхронизиран с календара за преброяване на населението и жилищния фонд в Република България през 2021 г.

# **Валидност на офертата**

Настоящото предложение е валидно за период от 90 календарни дни, считано от датата на подаването му.

В зависимост от готовността на Възложителя за старт на проекта „Преброяване на населението и жилищния фонд в Република България през 2021 г.“, срокът на настоящата оферта може да бъде ревизиран с писмено споразумение между страните.